D Lili het sech ganz am Campiere verschribe. Das  isch so wyt gange, dass sie Tag u Nacht i däm Zeut isch gsy. D Eutere hei bau nümm gwüsst, was mit dr Lili mache. Aues überrede, sie söu doch bitte us däm Zeut use cho, het nüt gnützt. Einisch hei sie probiert, d Lili mit Gwaut us em Zeut use z schrisse. Da het sie so fescht afa mööge, dass d Nachbare gemeint hei, d Eutere düegi ar Lili öppis z leid u Polizei hei la cho. Die sie mit em Blaulicht ids Quartier gfreset u hei d Eutere vor Lili grad wöue yloche. Wo sie du när d Lili i ihrem Zeut hei gseh, hei sie  d Eutere nid abgführet, stattdesse e saftigi Buess wäge Ruhestörig usgsteut.